सूर्य, बुध ग्रह की कन्या राशि में प्रवेश कर रहा है, बुध और सूर्य का सम्बन्ध सम है। जिस समय सूर्य कन्या में प्रवेश कर रहे हैं, उस समय कन्या में ही उच्च का बुध और राहु भी विद्यमान हैं। तुला में शनि है और वृश्चिक का मंगल, शुक्र भी सिंह राशिस्थ है। अतः जब तक सूर्य कन्या में रहेंगे प्राकृतिक आपदाओं की भरमार रहेगी। तूफान, कहीं अति वृष्टि तो कहीं सुखा, बाढ़ तथा भूकम्प जैसी घटनाएँ संभावित हैं। प्रजा भी अशांत रहेगी, प्रशासन कानून व्यवस्था बनाए रखने में असफल होगा। सीमा पर विवाद बढ़ सकता है। सरकार के लिए भी अत्यधिक परेशानियों भरा समय रहेगा।